**Фестываль «Be2gether»** (літ.: Festivalis Be2gether) — найбуйнейшы фестываль музыкі і мастацтва на тэрыторыі Балтыйскіх краін, які праходзіць у Норвілішкесе ў Літве, ля мяжы з Беларуссю.

Даты
----

Першы фестываль «Be2gether» праходзіў 24—26 жніўня 2007 года. Другі адбыўся 14—17 жніўня 2008 года. Трэці фестываль Be2gether прайшоў 12—14 чэрвеня 2009 года. Чацвёрты адбыўся 25-27 чэрвеня 2010 года.

Месца
-----

Фестываль праходзіць ва ўнікальных па сваёй прыродзе наваколлях мястэчка Дзевянішкі, якое мяжуе з Беларуссю. Адтуль свой пачатак бяруць пяць старадаўніх дарог, якія вядуць у Вільню.

Пра фестываль
-------------

Фестываль «Be2gether» на гістарычных землях Нарвіліскага замка збірае аматараў рознай музыкі. На трох сцэнах, накіраваных у бок дзяржаў Еўрасаюза, гучыць рок, электроніка, «world» і альтэрнатыўная музыка, якую прадстаўляюць розныя выканаўцы і гурты з усяго свету. Падчас фестывалю можна ўладкавацца на тэрыторыі адмысловага абсталяванага кемпінгу.

На працягу фестывалю таксама адчыненыя творчыя майстэрні, дзе госці могуць паспрабаваць сябе ў розных відах мастацтва. Таксама да ўвагі гасцей кіно пад адкрытым небам, спартыўныя спаборніцтвы, урокі музыкі і танца, заняткі жывапісам, адмысловыя зоны рэлаксацыі. На фестывалі таксама працуе адмыслова ўстроены дзіцячы садок, дзе бацькі могуць пакінуць сваіх малянят пад наглядам.

Фестываль «Be2gether» уключаны ў спіс мерапрыемстваў праграмы «Вільнюс — культурная сталіца Еўропы 2009». Частка сродкаў, атрыманых за продаж білетаў, аддаецца на гуманітарную дапамогу.

Be2gether-2007
--------------

На першым фестывалі былі абсталяваныя дзве вялікія сцэны і клуб-намёт. За тры дні і дзве ночы выступілі 32 выканаўцы з розных краін свету:

* Morcheeba
* Bloodhound Gang
* Therapy?
* The Young Knives
* Andrius Mamontovas
* Datarock
* Zion Train
* Leaves
* Joana and the Wolf
* Ляпис Трубецкой
* Poets of the Fall
* New York Ska Jazz Ensemble
* Myslovitz
* DJ Alex Gopher
* DJ Food & DK
* Skamp
* Pieno lazeriai
* G&G Sindikatas
* Drum Ecstasy
* Tanel Padar & The Sun
* Tribes of the City
* Boogaloo DJs
* Metal on Metal DJs
* Brainers
* Dr.Green
* IR
* Mountainside
* IQ48
* Gerri Pavloff’s Rebellious Int’l
* Radioshow
* The Young Georgian Lolitaz
* Модель неба

На тэрыторыі творчых майстэрняў і забаўляльных зон фестывалью працавала пасольства «рэспублікі Ужупіс», вядомая сваёй унікальнай творчасцю. Таксама кіно пад адкрытым небам, студыя выяўленчага мастацтва, фотастудыя «LT 1000»; жадаючыя маглі нацешыцца фотапаляваннем. Праводзіліся турніры па футболе і альтэрнатыўным баскетболе, жартоўныя шлюбы, прагляд extreme-фільмаў і матч footbag. Былі арганізаваныя конкурсы боды-арту (малюнкаў на целе) і графіці, вынікам якога стаў велізарны малюнак «Экалагічны блюз». Таксама былі прадстаўленыя гуманітарныя праекты: Big Brothers Big Sisters, Жывая бібліятэка.

Частка сродкаў, выгандлёваных за продаж білетаў, была пераведзена дзецям Чачэрска (побач з Гомелем, Беларусь), пацярпелым падчас Чарнобыльскай катастрофы.

Марцінас Статкус — стваральнік фільма аб першым фестывалі Be2gether 2007, паспрабаваў як мага дакладней перадаць усе настроі гэтай падзеі. Таму, па яго словах, фільм зняты як бы з трох ракурсаў: арганізатараў і музыкаў, гасцей і мясцовых жыхароў. Пасля выйшла абмежаваная колькасць DVD-фільмаў, набываючы якія, можна было купіць і першыя білеты на фестываль 2008 года.

Be2gether-2009
--------------

Фестываль «Be2gether-2009» адбыўся 12—14 чэрвеня 2009 года. У фестывалі прынялі ўдзел Gogol Bordello, Polarkreis 18, Touch and Go, Clawfinger, Андрус Мантовас.

Be2gether-2010
--------------

Фестываль «Be2gether-2010» адбыўся 25—27 чэрвеня 2009 года. У фестывалі прынялі ўдзел і беларускія музыкі і гурты: Лявон Вольскі, Akute, Cherryvata разам з Русяй, Open Space, DJ Laurel, Дзівасіл.

Забароны
--------

Аўтобусы з гасцямі імпрэзы ў 2008 годзе затрымліваліся на беларускім баку.

Зноскі
------

1. ↑  *Татьяна Замировская.*. BE2GETHER: МАССОВЫЙ ПСИХОЗ в метре от Европы (руск.)(недаступная спасылка).  БелГазета (22 чэрвеня 2009). Архівавана з першакрыніцы 30 чэрвеня 2009. Праверана 12 верасня 2020.
2. ↑  *Вікторыя Целяшук.* Фестываль «Be2gether» адбудзецца напрыканцы чэрвеня // *Звязда* : газета. — 16 сакавіка 2010. — № 47 (26655). — С. 8. — ISSN 1990-763x. Архівавана з першакрыніцы 6 сакавіка 2016.
3. ↑  *Воля Кузьміч.*. У чацверты раз на Be2gether  (бел.).  generation.by (29 чэрвеня 2010). Архівавана з першакрыніцы 12 верасня 2020. Праверана 12 верасня 2020.
4. ↑  *Вячеслав Радионов.*. be2gether 2010: сомнения развеяны (руск.).  Ultra-music.com (29 чэрвеня 2010). Архівавана з першакрыніцы 12 верасня 2020. Праверана 12 верасня 2020.
5. ↑  *Вілейта, Вадзім*. «Музыка адчыняе межы»  (бел.).  Нямецкая хваля (26 жніўня 2007). Архівавана з першакрыніцы 21 лютага 2020. Праверана 21 лютага 2020.
6. ↑  *Кавальчык, Ліза*. «Гайдамакі», Вольскі і Будзьма together!  (бел.).  Наша Ніва (27 чэрвеня 2010). Архівавана з першакрыніцы 30 чэрвеня 2010. Праверана 21 лютага 2020.
7. ↑  *Макарэвіч, Сяргей*. Музыка ў 2011-м  (бел.).  Наша Ніва (22 студзеня 2011). Архівавана з першакрыніцы 22 лютага 2020. Праверана 22 лютага 2020.
8. ↑  *Шейн, Юлия; Ольга Макей; Андрей Сержантов.*. «Be2gether 2010» собрал и меломанов, и любителей экстрима (руск.).  СТБ (27 чэрвеня 2010). Архівавана з першакрыніцы 4 сакавіка 2020. Праверана 4 сакавіка 2020.
9. ↑  Be2gether: працяг фэсту (фотарэпартаж) **(нявызн.)**.  Будзьма беларусамі! (28 чэрвеня 2010). Архівавана з першакрыніцы 12 верасня 2020. Праверана 12 верасня 2020.
10. ↑  *deadhamster*. Be2Gether 2010 — секс, наркотики и rock'n'roll? — Музыка (руск.).  another.by (1 ліпеня 2010). Архівавана з першакрыніцы 25 верасня 2020. Праверана 25 верасня 2020.
11. ↑  На мяжы затрыманы аўтобус з гасцямі фестывалю Be2gether  (бел.).  Хартыя’97 (15 жніўня 2008). Архівавана з першакрыніцы 17 верасня 2009. Праверана 26 студзеня 2020.

Спасылкі
--------

* Афіцыйны сайт (літ.).
* Пазітыў і музыка на любы густ» **(нявызн.)**.  Наша Ніва (19 жніўня 2008).